Ola d'Achil e Ajace

L'ola d'Achil e Ajace a l'é n'euvra 'd siràmica creà dal siramista dla Grecia antica  Exekias 6 sécoj anans la nassensa ëd Gesù Crist.

Cost'ola a l'é stimà coma un-a dle pì amportante tra cole fàite da Exekias e a pija cost nòm dal fàit che da na banda a mostra Achil e Ajace, doi eròe dël mond grech antich, che anans d'andé an bataja as arpòso an giugand a quaicòs ch'a smija dama, scach o dé astràgaj.
A l'é 'n tema ùnich ëd l'iconografìa omérica, na creassion original ëd l'artista dont as trova gnun-a marca ant gnun test literari; cost tema-sì a l'é peui dventà popolar ant la siràmica a l'àchit dël sécol ch'a fa V e a l'é 'dcò stàit arproduvù ant na partìa dë sculture ant l'Acròpoli d'Atene.
La posission dij doi guerié an dis che a son pa arlassà ma a son tirà, tendù an vardand coma ch'a va soa partìa.

Da l'àutra banda, un giovo Càstor a l'é rapresentà con un dij sò cavaj, Kyllaros, ansema a l'àutr diòscur, Poluss e a d'àutre figure 'd famija coma Leda e Tìndar.

Categorìa:Art figurativa e architetura